Persoanele care doresc să aducă un ultim omagiu preşedintelui Uniunii Scriitorilor din România, acad. Nicolae Manolescu, o pot face luni, 25 martie, între orele 11,00 şi 14,00, la Ateneul Român. Înmormântarea va avea loc marţi, 26 martie, orele 12,30 la Cimitirul Sfântul Ioan din Râmnicu Vâlcea. Uniunea Scriitorilor va pune la dispoziţie celor care doresc să participe două autobuze care vor pleca de la sediul Uniunii Scriitorilor marţi, 26 martie, ora 9,00", se arată într-un mesaj postat pe pagina de Facebook a Uniunii Scriitorilor din România.
Criticul şi istoricul literar Nicolae Manolescu a murit sâmbătă, la vârsta de 84 de ani.
"S-a stins din viaţă Nicolae Manolescu, cel mai important critic şi istoric literar român de după Al Doilea Război Mondial. Dumnezeu să-l odihnească!", a transmis criticul literar Mircea Mihăieş.